དེ་སྔོན་བལ་ཡུལ་གཞུང་གི་གནོན་ཤུགས་འོགབཙན་བྱོལ་བོད་མིའི་དཀའ་སྡུག་དང་འབྲེལ་བའི་གཏམ་བརྗོད་གཅིག་འཁྲབ་སྟོན་བྱེད་རྒྱུ་མཚམས་འཇོག་བྱེད་དགོས་འཁེལ་ཡོད་ཀྱང་།ད་ལྟའི་ཆར་གཏམ་བརྗོད་དེ་སླར་ཡང་འཁྲབ་སྟོན་བྱེད་རྒྱུ་རེད་འདུགདེ་ཡང་བལ་ཡུལ་ནང་གི་གཏམ་བརྗོད་འཁྲབ་ཁྲིད་པ་ལུ་ནི་བྷ་ཀྲུ་ལ་ཌར་གྱིས་བརྩམས་པའི་སྐོར་ར་ཞེས་པའི་གཏམ་བརྗོད་དེ།ཟླ་༥པའི་ཚེས་༣༡ནས་ཟླ་༦པའི་ཚེས་༡༤བར་བལ་ཡུལ་གྱི་འཁྲབ་སྟོན་ཁང་ཞིག་ཏུ་འཁྲབ་སྟོན་བྱེད་རྒྱུ་གཏམ་འཁེལ་བྱས་ཟིན་ཡང་།འཁྲབ་སྟོན་བྱས་ནས་ཉིན་༩ཙམ་གྱི་རྗེས་ཏེ་ཟླ་༦པའི་ཚེས་༨ཉིན་འཁྲབ་སྟོན་ཁང་དེའི་སྒྱུ་རྩལ་འགན་འཛིན་གྱིས་བལ་ཡུལ་གྱི་ཕྱི་སྲིད་ལས་ཁུངས་ནས།གཏམ་བརྗོད་དེའི་ཐོག་ཉེན་བརྡ་སླེབས་ཡོད་ལུགས་བརྗོད་འདུགརྒྱུ་མཚན་དེ་ལ་བརྟེན་ནས་འཁྲབ་སྟོན་ཁང་དེའི་འགན་འཛིན་ལྷན་ཚོགས་ཀྱིས་གཏམ་བརྗོད་དེ་འཁྲབ་སྟོན་བཀག་འགོག་བྱ་རྒྱུ་ཐག་བཅད་ཡོད་ཀྱང་།གཏམ་བརྗོད་ཀྱི་འཁྲབ་ཁྲིད་པས་ངོས་ལེན་མ་བྱས་སྟབས།ཉིན་གཉིས་རིང་མུ་མཐུད་འཁྲབ་སྟོན་བྱེད་བཅུག་རྒྱུ་ཁས་ལེན་བྱས་འདུག་པ་དང་།དེ་རྗེས་འཁྲབ་སྟོན་མཚམས་འཇོག་བྱེད་དགོས་འཁེལ་ཡོད་པ་རེད།རྗེས་སུ་འཁྲབ་ཁྲིད་པ་དེས་རང་གི་སྒྱུ་རྩལ་གྱི་རྣམ་འགྱུར་སྟོན་པའི་རང་དབང་ལ་ཚད་བཀག་བཟོས་པ་དེས།རང་གི་ལུང་པར་རང་ཉིད་སྐྱབས་བཅོལ་བ་ཡིན་པའི་ཚོར་བ་བྱུང་སྐོར་བརྗོད་ཡོད་པ་རེད།